অনুপমা দেশপাণ্ডে

অনুপমা দেশপাণ্ডে (জন্ম ২ অক্টোবর ১৯৫৩) হলেন একজন ভারতীয় সঙ্গীতশিল্পী। তিনি মূলত বলিউডের নেপথ্য সঙ্গীতশিল্পী হিসেবে কাজ করে থাকেন। তিনি ৯৮টি চলচ্চিত্রে ১৩২টি গানে কণ্ঠ দিয়েছেন। তিনি সোহণি মহিওয়াল (১৯৮৪) চলচ্চিত্রে লোকসঙ্গীত ধারার "সোহণি চিনব দে" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। অনুপমা দেশপাণ্ডে ১৯৫৩ সালের ২রা অক্টোবর বম্বে রাজ্যের বম্বে শহরে জন্মগ্রহণ করেন। তিনি মাত্র চার বছর বয়স থেকেই তার পিতার নিকট থেকে সঙ্গীতের শিক্ষা নেন। তিনি খুব দ্রুতই সুর রপ্ত করতে পারতেন। এমনকি তিনি যানবাহনের শব্দের সুর পরিবেশন করতে পারতেন। তার প্রিয় শিল্পীগণ হলেন লতা মঙ্গেশকর ও আশা ভোঁসলে এবং কিশোর কুমার ও মোহাম্মদ রফি। দেশপাণ্ডে সোহণি মহিওয়াল (১৯৮৪) চলচ্চিত্রে লোকসঙ্গীত ধারার "সোহণি চিনব দে" গানে কণ্ঠ দিয়ে খ্যাতি অর্জন করেন এবং শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। মূলত এই গানটি গাওয়ার কথা ছিল আশা ভোঁসলের। তিনি ব্যস্ত থাকার কারণে অনু মালিক দেশপাণ্ডেকে তার স্থলে গাওয়ার সুযোগ দেন এবং তার পরিকল্পনা ছিল ভোঁসলে দিয়ে তার পুনরায় গাইয়ে নেওয়ার। কিন্তু যখন ভোঁসলে গানটি শুনেন তিনি মালিককে এই নবাগত শিল্পীর গানটিই রেখে দিয়ে তাকে পূর্ণ কৃতিত্ব দেওয়ার পরামর্শ দেন। তিনি ১৯৮৮ সালের মর মিটেঙ্গে চলচ্চিত্রের "হায় মেরা রাব্বা" ও মোহাম্মদ আজিজ ও শৈলেন্দ্র সিং-এর সাথে শিরোনাম গানে কণ্ঠ দেন। ১৯৯০ সালে তিনি আনন্দ-মিলিন্দের সুরায়োজনে উদিত নারায়ণের সাথে তুম মেরে হো চলচ্চিত্রের শিরোনাম গানে কণ্ঠ দেন। তিনি হাতিম তাই চলচ্চিত্রে অলকা ইয়াগনিক ও অমরিশ পুরির সাথে "আজ বাচনা হ্যায় মুশকিল তেরা" গান পরিবেশন করেন। বাপ্পী লাহিড়ীর সুরায়োজনে স্যায়লাব (১৯৯০) চলচ্চিত্রে তার গাওয়া "হামকো আজ কা হ্যায় ইনতেজার" গানটি চার্টবাস্টার তকমা লাভ করে। এই গানে মাধুরী দীক্ষিতের চিত্রায়নের জন্য নৃত্য পরিচালক সরোজ খান শ্রেষ্ঠ নৃত্য পরিচালনা বিভাগে ফিল্মফেয়ার পুরস্কার অর্জন করেন। তিনি রোজা চলচ্চিত্রের মারাঠি সংস্করণে এ আর রহমানের সুরে "ধুন্ধ বর্সভ হা" গানে কণ্ঠ দেন। এছাড়া তিনি লুটেরে (১৯৯৩) চলচ্চিত্রে "জিস দিল নে তুঝকো" গানে কুমার শানুর সাথে কণ্ঠ দেন। এই দুটি অ্যালবাম ১৯৯৩ সালের শীর্ষ ১০ বিক্রিত অ্যালবাম তালিকায় স্থান পায়। তিনি প্যায়ার কিয়া তো ডরনা ক্যায়া (১৯৯৮) চলচ্চিত্রে সাজিদ-ওয়াজিদের সুরে সাবরি ভ্রাতৃদ্বয়ের সাথে কাওয়ালি ধারার "তেরি জওয়ানি বাড়ি মাস্ত মাস্ত" গানে কণ্ঠ দেন। দেশপাণ্ডে ২০০১ সালের ফর্জ চলচ্চিত্রে পূজা বাত্রার উপর চিত্রায়িত "বিচুয়া বিচুয়া" গানে কণ্ঠ দেন। পরের বছর তিনি শরারত (২০০২) চলচ্চিত্রে হরিহরণ ও সোনু নিগমের সাথে "ইয়ে ম্যাঁয় কাহাঁ" গান পরিবেশন করেন। "Anupama Deshpande | Movies, Videos, Songs, Profile, Playlist, Jukebox, Awards"। বলিউড মুভিজ (ইংরেজি ভাষায়)। ২১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।  রাও, গায়ত্রী (২ অক্টোবর ২০১৮)। "Singer Anupama Deshpande's Birthday"। লেমনওয়্যার (ইংরেজি ভাষায়)। ১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।  রাও, গায়ত্রী (২২ নভেম্বর ২০১৯)। "Singer Anupama Deshpande – Never had a Godfather"। লেমনওয়্যার (ইংরেজি ভাষায়)। ২১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।  "Filmfare Award Winners - 1984"। দ্য টাইমস অব ইন্ডিয়া। ৮ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।  "Film Music Site - Mar Mitenge Soundtrack"। ফিল্ম মিউজিক সাইট (ইংরেজি ভাষায়)। সংগ্রহের তারিখ ২১ ফেব্রুয়ারি ২০২০।  "Tum Mere Ho - Anupama Deshpande, Udit Narayan | Song Info"। অলমিউজিক (ইংরেজি ভাষায়)। সংগ্রহের তারিখ ২১ ফেব্রুয়ারি ২০২০।  "Aaj Bachna Hai Mushkil Tera"। হাঙ্গামা (ইংরেজি ভাষায়)। ২১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।  "The Filmfare Awards Winners – 1990"। দ্য টাইমস গ্রুপ। ২৮ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।  "Lootere among most sold music albums of 1993."। ১৪ জুন ২০১২ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।  বাহরা, মনদীপ। "Planet Bollywood: Music Review: Pyar Kiya To Darna Kya?"। প্ল্যানেট বলিউড। সংগ্রহের তারিখ ২১ ফেব্রুয়ারি ২০২০।  "Bichua Bichua"। হাঙ্গামা (ইংরেজি ভাষায়)। সংগ্রহের তারিখ ২১ ফেব্রুয়ারি ২০২০।  ইন্টারনেট মুভি ডেটাবেজে অনুপমা দেশপাণ্ডে (ইংরেজি)